English: Can I thank the Cabinet Secretary for your statement and also thank Professor Renold and the expert panel for their work, and all of those who contributed to the report and its recommendations? I disagree with Darren Millar. It isn't a decent report; I think it's an excellent report, and I think it's exactly the kind of report that Cabinet Secretaries should expect from these kinds of expert panels, with clear recommendations - ones that I would urge you to accept in their entirety. Maybe, just to start, I'd ask: what needs to happen for you to decide on the other ones then? How long do we have to wait, because you did receive the report at the end of last year, a full six months ago? When can we expect a full response to all of those recommendations? It would be good just to have an idea of what the hold-up is or what the reasons are for you to be reticent to confirm today that you're happy to accept all of the recommendations. I would also challenge the assertion that children aren't ready at five. I have a five-year-old son, and I find myself already challenging some things that are said in our house, and to have the reassurance that the school will be reinforcing those messages, for me, is very, very important. Now, I'm slightly confused, but I'm looking to you, clearly, for confirmation here, because I've seen some of the news coverage around the statement being made today, and they say that there'll be no change for religious schools. So, I just need clarity that all schools, including faith schools, will now have that statutory duty upon them, because children and young people who attend religious schools face the same challenges and need the same information as children who don't. I just need to be clear what the situation is, because in your statement you say: 'Wales must do more to support all of our young people to develop healthy relationships, maintain good mental health and keep safe.' I presume that we share the same aspirations for children no matter what schools they attend. So, I just want to hear it from you this afternoon. Clearly, it won't be rolled out as part of the new curriculum until 2022. Now, there are four years until then, and only then does it start to be rolled out. You've mentioned a few things: you want to push forward with the name change, you want to provide greater support. I'm just wondering how soon can we really effect some of these changes in the classroom, without having to wait until 2022. You've mentioned new guidance; I just need to be clear when exactly that will be expected to be reflected in what's happening in our classrooms across the country. And I won't miss the opportunity, as well, just to remind the Government that SchoolBeat is a programme that does cover some of these areas, albeit not with the focus that the changes being proposed would do, but it could reinforce many of these issues, as it does in terms of bullying, domestic abuse, sexual abuse and healthy relationships. I would press on you, once again, to influence your colleagues in Government to secure the long-term funding for SchoolBeat. Now, we know, because the expert panel tells us, that a third of schools in Wales don't provide any staff training in safeguarding young people. You've clearly signalled that that's going to change. You've highlighted the £200,000 for the consortia, which is, what, £50,000 each - £50,000 to Women's Aid as well. Now, clearly, as welcome as that is, it isn't enough, I'd imagine, to have the broad and the deep impact that we are hoping this policy change will have. So, I'm just wondering what more the Government can do in the medium term in that respect. You said that you're not going to tinker around the edges. You said that your vision is that we transform the way this area of study is delivered now and in the future. If that is your aspiration - and I don't have any reason to doubt it - then I can tell you now that Plaid Cymru will support you in that aspiration, and I very much welcome the statement.
Welsh: A gaf i ddiolch i Ysgrifennydd y Cabinet am eich datganiad a diolch hefyd i'r Athro Renold a'r panel arbenigol am eu gwaith, a phob un a gyfrannodd i'r adroddiad a'i argymhellion? Rwy'n anghytuno â Darren Millar. Nid yw'n adroddiad boddhaol; mae'n adroddiad rhagorol, ac mae'r union fath o adroddiad y dylai Ysgrifenyddion Cabinet ei ddisgwyl gan y mathau hyn o baneli arbenigol, gydag argymhellion clir - rhai y byddwn i'n eich annog i'w derbyn yn eu cyfanrwydd. Efallai, dim ond i ddechrau, byddwn yn gofyn: beth sydd angen digwydd i chi benderfynu ar y rhai eraill wedyn? Pa mor hir y mae'n rhaid i ni aros, oherwydd fe wnaethoch chi dderbyn yr adroddiad ar ddiwedd y flwyddyn ddiwethaf, chwe mis cyfan yn ôl? Pryd y gallwn ni ddisgwyl ymateb llawn i bob un o'r argymhellion hynny? Byddai'n dda dim ond i gael syniad o beth yw'r oedi neu beth yw'r rhesymau i chi fod yn amharod i gadarnhau heddiw eich bod yn hapus i dderbyn yr holl argymhellion. Byddwn hefyd yn herio'r honiad nad yw plant yn barod yn bump oed. Mae gennyf fab pum mlwydd oed, ac rwyf eisoes yn gweld fy hun yn herio rhai o'r pethau sy'n cael eu dweud yn ein tŷ ni, ac mae cael sicrwydd bod yr ysgol yn atgyfnerthu'r negeseuon hynny, i mi, yn bwysig iawn, iawn. Nawr, rwyf wedi drysu braidd, ond rwy'n edrych atoch chi, yn amlwg, am gadarnhad yma, oherwydd rwyf wedi gweld rhywfaint o'r sylw yn y newyddion o amgylch y datganiad heddiw, ac maen nhw'n dweud na fydd unrhyw newid ar gyfer ysgolion crefyddol. Felly, mae angen eglurder arnaf y bydd pob ysgol, gan gynnwys ysgolion ffydd, bellach yn cael y ddyletswydd statudol honno arnyn nhw, oherwydd mae plant a phobl ifanc sy'n mynychu ysgolion crefyddol yn wynebu'r un heriau ac mae angen yr un wybodaeth arnyn nhw â phlant nad ydynt. Mae angen i mi fod yn glir beth yw'r sefyllfa, oherwydd dywedwch yn eich datganiad: 'bod yn rhaid i Gymru wneud mwy i gefnogi pob un o'n pobl ifanc i ddatblygu perthnasau iach, bod yn iach eu meddwl a chadw'n ddiogel.' Tybiaf ein bod yn rhannu'r un dyheadau ar gyfer plant ni waeth pa ysgolion y maen nhw'n eu mynychu. Felly, hoffwn ei glywed gennych chi y prynhawn yma. Yn amlwg, ni fydd yn cael ei gyflwyno fel rhan o'r cwricwlwm newydd tan 2022. Nawr, mae pedair blynedd tan hynny, a dim ond wedyn y mae'n dechrau cael ei gyflwyno. Rydych chi wedi sôn am ychydig o bethau: rydych chi am fwrw ymlaen â newid yr enw, rydych chi am roi mwy o gymorth. Rwy'n meddwl tybed pa mor fuan y gallwn ni wir weithredu rhai o'r newidiadau hyn yn yr ystafell ddosbarth, heb orfod aros tan 2022. Rydych chi wedi sôn am y canllawiau newydd; rhaid imi fod yn glir pryd yn union y disgwylir i hynny gael ei adlewyrchu yn yr hyn sy'n digwydd yn ein hystafelloedd dosbarth ledled y wlad. A fydda i ddim yn colli'r cyfle, hefyd, i atgoffa'r Llywodraeth bod SchoolBeat yn rhaglen sy'n ymdrin â rhai o'r meysydd hyn, er nad gyda'r pwyslais fyddai gan y newidiadau a gynigir, ond gallai atgyfnerthu llawer o'r materion hyn, fel y gwna o ran bwlio, cam-drin domestig, cam-drin rhywiol a pherthnasoedd iach. Hoffwn bwyso arnoch chi, unwaith eto, i ddylanwadu ar eich cyd-Aelodau yn y Llywodraeth i sicrhau cyllid hirdymor ar gyfer SchoolBeat. Nawr, rydym ni'n gwybod, oherwydd bod y panel arbenigol yn dweud wrthym ni, fod traean o ysgolion yng Nghymru nad ydynt yn darparu unrhyw hyfforddiant staff mewn diogelu pobl ifanc. Rydych chi nodi'n glir bod hynny'n mynd i newid. Rydych chi wedi tynnu sylw at y £200,000 ar gyfer y consortia, sydd, beth, yn £50,000 yr un - £50,000 i Cymorth i Fenywod hefyd. Nawr, yn amlwg, er mor dderbyniol yw hynny, nid yw'n ddigon, byddwn yn dychmygu, i gael yr effaith eang a dwfn yr ydym yn gobeithio y bydd y newid polisi hwn yn ei chael. Felly, rwy'n meddwl tybed beth mwy y gall y Llywodraeth ei wneud yn y tymor canolig yn hynny o beth. Dywedasoch chi nad ydych chi'n mynd i dincran o amgylch yr ymylon. Dywedasoch chi mai eich gweledigaeth yw inni drawsnewid y ffordd y darperir y maes astudiaeth hwn nawr ac yn y dyfodol. Os mai dyna yw eich dyhead - ac nid oes gennyf unrhyw reswm i amau hynny - yna gallaf ddweud wrthych chi yn awr y bydd Plaid Cymru yn eich cefnogi yn y dyhead hwnnw, ac rwy'n croesawu'r datganiad yn fawr.